Hej Bolius

Jeg har en stor flot klematis, som jeg gerne vil flytte, da vi har solgt vores hus, og klematisen har en speciel betydning for mig. Må jeg flytte den efter et hussalg, og kan den tåle at blive flyttet?

Huset skal først fraflyttes til august.

Jeg har medsendt fotos af klematisen

Venlig hilsen Ditte K


Kan- og må jeg tage min flotte klematis med når jeg flytter?
Hej Ditte K

Det kan praktisk godt lade sig gøre at flytte den smukke klematis. men vent til september-oktober. Den skal klippes godt ned inden flytningen. 

Du skal være opmærksom på, at det kun kan lade sig gøre at flytte den med, hvis det er aftalt med den nye ejer. Når huset er solgt, gælder det, uanset om du flytter den inden i er fraflyttet og huset overtaget, eller om du vil hente den senere. For generelt hører planterne i haven med ved salg af huset, med mindre andet er aftalt i forbindelse med handlen.

Læs mere: [Sådan flytter du en plante](/saadan-flytter-du-en-plante-busk-eller-trae-i-haven-88482)

Læs mere: [Tag din have med, når du flytter](https://www.bolius.dk/tredjealder/tag-din-have-med-naar-du-flytter)

